Расход добара по основу кала, растура, лома и квара: ПДВ и рачуноводствени третман

Расход добара по основу кала, растура, лома и квара: ПДВ и рачуноводствени третман Губици на добрима у пословању друштава готово су редовна појава, као, на пример, губици на добрима у поступку држања залиха репродукционог материјала, у производњи добара и услуга, превозу или продаји. Они су резултат природних процеса (сушења, испаравања итд.), манипулације (лом, растур), деловања биолошких промена (квар намирница и сл.) и других природних појава, али и људских активности. 
Губици на добрима могу да настану непажњом особа које рукују добрима, случајним догађајима или намерним подузимањем неких активности, као и отуђењем.
 Исто тако, до њих може да дође и деловањем више силе, како природних појава (поплава, земљотрес, пожар) тако и провала и других сличних појава по питању којих је тешко или немогуће предузети мере за спречавање њиховог настанка. Кало, растур, квар и лом представљају уобичајени губитак који настаје у производном технолошком процесу:
 ■ Калом може да се сматра губитак на тежини или количини одређене имовине због природних процеса исушивања (нпр. воћа, поврћа, цвећа и сл.), испаравања, хемијских или биолошких реакција. То је најчешће случај с производима (сировине, материјал, полупроизводи, готови производи и роба) као што су текућине и животне намирнице због губитка влаге и сл. 
■ Растур по правилу настаје манипулацијом, претоваром, превозом, премештањем и сл. поступцима у којима се губи (расипа, разлива, топи) одређена количина производа.
 ■ Квар настаје као последица природних утицаја на одређене производе, при чему се мењају њихове основне хемијске или физичке, техничке и технолошке особине. Под кваром се најчешће сматрају буђање, труљење, ужеглост, уцрвљавање, угинуће и сл., мада може да се догоди и на другим добрима непрехрамбеног карактера. 
■ Лом као оштећење настаје у поступцима манипулације одређеном робом, која у том процесу може да се поломи (стакло, амбалажа, бела техника, грађевински материјал, намештај итд.). Из угла примене Закона о порезу на добит правних лица, расходи по основу кала, растура, квара и лома признају се у пореском билансу у износу у ком су исказани у билансу успеха. 1 ПДВ третман расхода по основу кала, растура, лома и квара Порески третман, из угла пореза на додату вредност горепоменутог расхода по основу кала, растура, лома и квара, дефинисан је Законом о порезу на додату вредност („Сл. гласник РС” бр. 84/2004… и 138/2022 – даље: Закон о ПДВ-у) и Уредбом о количини расхода (кало, растур, квар и лом) на који се не плаћа порез на додату вредност („Сл. гласник РС” бр. 124/2004 – даље: Уредба). Према члану 4. став 4. Закона о ПДВ-у, са прометом добара уз накнаду изједначава се:
 1) узимање добара која су део пословне имовине пореског обвезника за личне потребе оснивача, власника, запослених или других лица (мањак); 2) сваки други промет добара без накнаде; 3) исказани расход (кало, растур, квар и лом) изнад количине утврђене актом који доноси Влада Републике Србије, при чему је реч о горенаведеној уредби, којом се утврђује количина расхода (кало, растур, квар и лом – даље: расход) на који се, у смислу члана 4. став 4. тачка 3) Закона о ПДВ-у, не плаћа порез на додату вредност. Према члану 4. став 5. Закона о ПДВ-у, узимање добара (тачка 1), односно сваки други промет добара (тачка 2) сматра се прометом добара уз накнаду под условом да ПДВ обрачунат у претходној фази промета на та добра или њихове саставне делове може да се одбије у потпуности или сразмерно, независно од тога да ли је остварено право на одбитак претходног пореза. Наведени услов није посебно прописан за случај исказаног расхода (кало, растур, квар и лом) изнад прописаног норматива, што значи да по том основу свакако постоји обавеза обрачуна ПДВ-а. Стога је битно и разликовање између:
. Отпис робе у малопродаји услед истека рока трајања Пописом је констатована роба чији је рок употребе утиснут на паковању истекао, при чему продајна вредност робе износи 45.100 динара, разлика у цени 8.000 динара, а ПДВ по посебној стопи 4.100 динара. На расход робе због истека рока трајања не плаћа се ПДВ, с обзиром на то да је рок трајања одштампан на производу и упућен је захтев надлежном пореском органу ради утврђивања расхода. Након истека рока од пет дана порески орган није упутио свог представника. Роба је послата на уништавање у складу са прописима.

